32002R0361
L 058/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 361/2002 НА КОМИСИЯТА
от 27 февруари 2002 година
за изменение на Регламент (ЕО) № 936/97 относно откриване и управление на тарифни квоти за висококачествено прясно, охладено и замразено говеждо месо и за замразено биволско месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1254/1999 на Съвета от 17 май 1999 г. относно общата организация на пазара на говеждо и телешко (1), последно изменен с Регламент (ЕО) № 2345/2001 на Комисията (2),
като взе предвид Регламент (ЕО) № 936/97 на Комисията от 27 май 1997 г. относно отваряне и управление на тарифни квоти за висококачествено прясно, охладено и замразено говеждо месо и за замразено биволско месо (3), последно изменен с Регламент (ЕО) № 134/1999 (4), и по-специално член 7, параграф 2 от него,
като има предвид, че:
Канада е назначила нов орган, оправомощени да издават сертификати за автентичност. Приложение II към Регламент (ЕО) № 936/97 следва съответно да бъде изменено,
ПРИЕ НАСТОЯЩИЯ РЕГЛАМЕНТ:
Член 1
В приложение II към Регламент (ЕО) № 936/97 органът, наричан „Food Production and Inspection Branch - Agriculture Canada, Direction Générale“ Production et inspection des aliments „- Agriculture Canada“ с настоящото се изменя с: „Canadian Food Inspection Agency - Government of Canada/Agence canadienne d'inspection des aliments - Gouvernement du Canada“.
Член 2
Настоящият регламент влиза в сила на 28 февруари 2002 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 февруари 2002 година.